ટેલિકોમ રેગ્યુલેટરી ઓથોરિટી ઓફ ઈન્ડિયા (ટ્રાઈ) દ્વારા રજૂ કરવામાં આવેલ કન્સલ્ટેશન પેપરમાં ત્રણ મોડલ્સ સૂચવવામાં આવ્યાં છે. પ્રથમ મોડલ્સમાં એવું જણાવાયું છે કે યુઝર્સ માટે ટોલ ફ્રી પ્લેટફોર્મ ઊભું કરવામાં આવે, જ્યાંથી તેઓ વિના મૂલ્યે ઈન્ટરનેટ બ્રાઉઝિંગ કરી શકે. બીજું મોડલ એવું સૂચવવામાં આવ્યું છે કે કન્ઝ્યુમર શરૂઆતમાં પેમેન્ટ કરે, જેને પાછળથી પરત કરી દેવામાં આવે. ત્રીજું મોડલ એવું સૂચવવામાં આવ્યું છે કે ડેટા રિચાર્જ કે વોઈસ યુસેજ તરીકે યુઝર્સને ઈન્સેન્ટિવ મળે એવા એપ્સ લાવવામાં આવે.